**Foroffentlighed - Ansøgning om §16a miljøgodkendelse, Aastrupvej 63, 9440 Aabybro**

Husdyrbruget Aastrupvej 63 har ansøgt om ny miljøgodkendelse af eksisterende produktionsarealer til slagtesvin på Aastrupvej 63, 9440 Aabybro. Der er ingen bygningsmæssige udvidelser (se nedenstående kort). Ansøger har sammen med ansøgningen fremsendt en miljøkonsekvensrapport.

Ansøgningen skal vurderes i forhold til virkninger på miljøet, og offentligheden skal inddrages tidligt i beslutningsprocessen.

Alle interesserede opfordres derfor til at indsende forslag, ideer og bemærkninger til ansøgningen eller til emner, der ønskes belyst i forbindelse med behandling af ansøgningen. De bidrag, som Jammerbugt Kommune modtager, vil indgå ved behandling af projektet.

Der kan anmodes om at få tilsendt en kopi af kommunens udkast til miljøgodkendelse, når dette foreligger. Det er også muligt at få tilsendt ansøgningen med miljøkonsekvensrapporten.

Bemærkninger/spørgsmål til ansøgningen og anmodning om modtagelse af en kopi af udkast til miljøgodkendelse m.v. sendes senest 29. september 2022 til Jammerbugt Kommune på landbrug@jammerbugt.dk eller Toftevej 43, 9440 Aabybro.

